સટોડિયા ટી-20 વર્લ્ડકપની મેચોમાં ટોસથી માંડીને છેલ્લા બોલ સુધી વિવિધ પ્રકારના સટ્ટા રમશે. ટી-20 વર્લ્ડકપની મેચોમાં નવા ગ્રાહકો રમવા માટે લાવે તેને કમિશનમાં અડધો ટકાનો વધારો કરી આપવામાં આવ્યો છે. એટલું જ નહીં કમિશન લેનારે સટ્ટાની નાણાં લાવવાની જવાબદારી રહેશે. સટોડિયા દ્વારા રમવામાં આવતા સટ્ટાની રકમના હિસાબ પૂરા થાય એટલે બીજા દિવસે આંગડિયા મારફતે તે રકમના હવાલા પાડવામાં આવતા હોય છે, જેમાં શહેરના ત્રણ આંગડિયા પેઢીઓની દેશભરમાં ઓફિસો આવેલી હોવાથી તેમના હવાલા પાડવામાં આવતા હોય છે, તેમાં સટોડિયાઓની ચિઠ્ઠીમાં હિસાબ રાખતા હોય છે.